|  |  |  |  |
| --- | --- | --- | --- |
|  | |  | |
|  | |
|  | |
|  | |
|  | |
|  | | | |
|  | | **R O Z D E Ľ O V N Í K** | |
|
|
|
|  | |
| **Váš list číslo/zo dňa** | **Evidenčné číslo** | **Vybavuje** | **Dátum** |
|  |  | JUDr. Almanová | 9. 2. 2024 |
|  |  |  |  |

**Vysvetlenie INFORMáCIí III.**

Predmet zákazky s názvom **„Oprava vozoviek v správe SSÚD 4 Trenčín a SSÚD 5 Považská Bystrica“.**

Oznámenie o  vyhlásení verejného obstarávania bolo uverejnené v Úradnom vestníku Európskej únie č. 19/2024 zo dňa 26.01.2024 pod označením 00055123-2024 (ďalej len „Oznámenie“).

Verejný obstarávateľ Vám podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) poskytuje na základe otázok záujemcu nasledovné informácie:

(Pozn.: verejný obstarávateľ obsahovo ani významovo neupravoval otázky záujemcov.)

**Otázka č. 1:**

V rámci vysvetlenia č. I z 5.2.2024 verejný obstarávateľ uviedol, že minimálny rozsah jednotlivej objednávky

pre Veľkoplošné opravy je 200 m2 a pre Lokálne opravy nie je stanovený žiadny minimálny rozsah.

K vyššie uvedenému vysvetleniu obstarávateľa uvádzame nasledovné:

Nakoľko sa jedná o verejné obstarávanie, ktorého výsledkom má byť uzavretie rámcovej zmluvy na dobu 48

mesiacov, ktorú obstarávateľ obstaráva periodicky, je opodstatnené domnievať sa, že disponuje konkrétnejšími údajmi o predmete obstarávania ako iba tie ktoré zverejnil v rámci Súťažných podkladov – absentuje predovšetkým informácia o počte samostatne opravovaných úsekov, resp. o počte dielčích jednotlivých objednávok, ktoré obstarávateľ vystavil na zhotoviteľa počas predchádzajúceho rámcového obdobia (4 roky), resp. za 1 kal. rok. V opačnom prípade vzniká odôvodnená obava, že takto nastavenými netransparentnými podmienkami dochádza minimálne k porušeniu princípu hospodárnosti (1) a tiež princípu nediskriminácie a rovnakého zaobchádzania (2) vo verejnom obstarávaní:

Ad 1/: Keďže máme za to, že uchádzači nemôžu oficiálne disponovať inými informáciami o predmete obstarávania, ako tie ktoré boli zverejnené obstarávateľom – t.j. min. rozsah objednávky 200 m2 (viď. vysvetlenie I ) a informácia o predpokladanom rozsahu hlavnej technológie opráv (viď. časť B.1 Opis predmetu obstarávania), podľa ktorej je predpokladané množstvo (pričom tento údaj má vychádzať zo skúseností obstarávateľa z predchádzajúcich období) hlavnej technológie opráv počas platnosti rámcovej zmluvy 287 000 m2. Z uvedeného vyplýva, že minimálny počet jednotlivých (dielčích) objednávok a teda aj nástupov na realizáciu prác môže byť počas trvania rámcovej zmluvy teoreticky až 1 435 ( 287 000 / 200 ), resp. cca 359 ( 287 000 / 200 / 4 ) dielčích objednávok za rok. Vzhľadom na predchádzajúce informácie, uchádzači pri spracovávaní serióznej ponuky budú nútení pri kalkulovaní jednotkových cien zohľadniť uvedený počet presunov asfaltovacej mechanizácie na stavenisko čo bude mať za následok adekvátne navýšenie jednotkových cien a podľa nášho názoru tiež k zbytočnému predraženiu ceny diela a tým pádom k nehospodárnemu nakladaniu s finančnými prostriedkami obstarávateľa.

Ad 2/: Pokiaľ niektorý/-í z uchádzačov vo svojej/-ich ponuke/-ách nezohľadní/-ia všetky vyššie oprávnené náklady, teda aj náklady na všetky nevyhnutné presuny asfaltovacej mechanizácie (v teoretickom množstve až 1 435 presunov) vzniknú opodstatnené obavy, že tento/ títo disponoval/-i v čase spracovania ponuky aj takými informáciami o predmete obstarávania, ktoré nevyplývajú zo súťažných podkladov, a teda že došlo k porušeniu princípov nediskriminácie a rovnakého zaobchádzania.

Z dôvodu odstránenia vyššie uvedených pochybností a teda aj z dôvodu zachovania princípov jednoznačnosti,

transparentnosti, nediskriminácie a rovnakého zaobchádzania, ako aj princípu hospodárnosti a efektívnosti vo verejnom obstarávaní žiadame verejného obstarávateľa, aby na základe jeho vlastných „poznatkov z prechádzajúcich období“ transparentne (a pre všetkých uchádzačov nerozdielne) stanovil predpokladaný počet dielčích objednávok, resp. predpokladaný počet samostatne opravovaných úsekov počas trvania rámcovej zmluvy.

**Odpoveď verejného obstarávateľa:**

Verejný obstarávateľ bude v jednotlivých rokoch platnosti Rámcovej dohody vychádzať z potrieb opráv podľa technického stavu vozovky a finančných možností.

S pozdravom

**Mgr. Zuzana Malček**  
vedúca odboru verejného obstarávania